钦定古今图书集成/明伦汇编/氏族典/第319卷 > 《廖用贤尚友录》 > 丁孔引
## 钦定古今图书集成/明伦汇编/氏族典/第319卷 > 《廖用贤尚友录》 > 丁孔引

按《陕西通志》：“孔引，宁夏人，官守备，升游击。未任，遭马
逆之变，守城被害最烈，西宁人记其忠。”

《宋史孙何传》：“何十岁识音韵，十五能属文，笃学嗜古，
为文必本经义，在贡籍中甚有声，与丁谓齐名友善，
时辈号为孙丁。”

《续文献通考》：宋丁谓与孙何齐名，开榜何第一，谓居
第四，耻居其下。胪传之际，殿下有言，太宗曰：“甲乙丙
丁，宜居第四。”尚何言哉！

理宗时，阎贵妃与马天骥、丁大全专政，有人书《国门》
曰：“阎马、丁当国势将亡。”

丁大全与董宋臣专政，内宴时有优人专击锣鼓，一
优人斥之曰：“圣上要宁静，汝丁丁董董不已，何也？”答
曰：“于今国事皆丁董，安得不丁董。